**МИНИСТАРСТВО ГРАЂЕВИНАРСТВА, САОБРАЋАЈА И ИНФРАСТРУКТУРЕ**, на основу члана 54. Закона о државним службеницима („Службени гласник РС“ бр. 79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14 и 94/17), члана 17. Уредбе о спровођењу интерног и јавног конкурса за попуњавање радних места у државним органима („Службени гласник РС“ бр. 41/07-пречишћен текст и 109/09), у складу са закључком Комисије за давање сагласности за ново запошљавање и додатно радно ангажовање код корисника јавних средстава, 51 Број: 112-5938/2018 од 28. јуна и 51 Број: 112-6970/2018. године од 27. јула 2018 године, оглашава

**ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА**

**I Орган у коме се радна места попуњавају:**

 Министарство грађевинарства, саобраћаја и инфраструктуре, Београд, Немањина 22-26.

**II Радна места која се попуњавају:**

**1.Радно место за стручну подршку пословима праћења спровођења програма развоја железничке инфраструктуре и реализације уовора о управљању железничком инфраструктуром, Одсек за развој и управљање железничком инфраструктуром, Одељење за железничку инфраструктуру и интермодални транспорт, Сектор за железнице и интермодални транспорт, звање млађи саветник - 1 иизвршилац**

**Опис послова**: Учествује у припреми смерница за стручну подршку развоју железничке инфраструктуре; анализира и прати реализацију уговора о управљању  железничком инфраструктуром према учинку; прати инвестиције у изградњу, реконструкцију и одржавање железничке инфраструктуре; прати спровођење Националног програма јавне железничке инфраструктуре, припрема годишњи извештај о реализацији  Националног програма железничке инфраструктуре; припрема и израђује мишљења на месечном нивоу о извештају који доставља управљач инфраструктуре о реализацији уговора о управљању  железничком инфраструктуром према учинку; учествује у развоју модела финансирања железничке инфраструктуре и методологије за висину накнаде за коришћење железничке инфраструктуре; обавља и друге послове по налогу шефа Одсека.

**Услови**: Стечено високо образовање из стручне области саобраћајно или грађевинско инжењерство, или из научне области правне или економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, завршен приправнички стаж или најмање пет година радног стажа у државним органимa, положен државни стручни испит, знање енглеског, немачког, француског или руског језика и познавање рада на рачунару.

**Стручне оспособљености, знање и вештине које се проверавају у изборном поступку**:познавање рада на рачунару - практичним радом на рачунару; знање енглеског немачког, француског или руског језика - писмено, путем теста; познавање Закона о железници, Закона о безбедности у железничком саобраћају и Закона о интероперабилности железничког система - усмено; вештина комуникације - усмено.

***2****.* **Радно место руководилац Групе, Група за железнички и интермодални транспорт и међународне послове, Одељење за железничку инфраструктуру и интермодални транспорт, Сектор за железнице и интермодални транспорт, звање самостални саветник – 1 иизвршилац**

**Опис послова**: Руководи, планира, усмерава и надзире рад државних службеника у Групи; пружа стручну помоћ при припреми стручних основа за израду прописа из области железничког и интермодалног транспорта; прати међународне прописе и примену и спровођење прописа из области железничког и интермодалног транспорта, израђује извештаје и планове и даје предлоге за побољшање квалитета услуга у железничком транспорту; учествује у уговарању, прати и анализира реализацију уговора о обавези јавног превоза у железничком саобраћају и припрема мере за унапређење, припрема предлоге основа билатералних и мултилатералних споразума из области железнице и интермодалног транспорта и прати и анализира извршавање закључених споразума; припрема мишљења на предлоге планова и пројеката у области железничког и интермодалног транспорта и истраживања потенцијалних локација за терминале и логистичке центре; учествује у радним групама за железнички и интермодални транспорт међународних организација (UNECE, OTIF, SEETO и др); прати и анализира квалитативне и квантитативне показатеље транспорта терета и путника у сарадњи са железничким превозницима; обавља и друге послове по налогу начелника Одељења.

**Услови:** Стечено високо образовање из стручне области саобраћајно инжењерство или из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци, положен државни стручни испит, познавање енглеског, немачког, француског или руског језика, познавање рада на рачунару.

**Стручне оспособљености, знање и вештине које се проверавају у изборном поступку:** познавање рада на рачунару - практичном провером рада на рачунару; вештина аналитичког резоновања и логичког закључивања, организационе способности и вештина руковођења - посредно, путем стандардизованих тестова; познавање Закона о железници, Закона о безбедности у железничком саобраћају и Закона о интероперабилности железничког система - усмено; вештина комуникације - усмено.

**3. Радно место за стручну подршку пословима развоја железничког транспорта, терминала интермодалног транспорта и реализацију пројеката, Група за железнички и интермодални транспорт и међународне послове, Одељење за железничку инфраструктуру и интермодални транспорт, Сектор за железнице и интермодални транспорт, звање млађи саветник - 1 извршилац**

**Опис послова**: Учествује у припреми смерница за стручну подршку развоју железничког и интермодалног транспорта; учествује у предлагању мера за унапређење железничког и интермодалног транспорта и повећање његовог обима; прати и анализира квалитативне и квантитативне логистичке процесе и системе; учествује у предлагању мера за инвестирање у изградњу и развој мреже терминала интермодалног транспорта; прати развој инфраструктуре терминала интермодалног транспорта; учествује у изради предлога пројеката и прати реализацију пројеката из области железничког транспорта и интермодалног транспорта; сарађује са другим државним институцијама у циљу стварања основа за развој железничког транспорта и мреже терминала интермодалног транспорта; учествује у анкетирању пружаоца и корисника услуга у вези са предлозима за побољшање постојећег стања; учествује у припреми стручних основа за израду нацрта закона и предлога других прописа из области железничког и интермодалног транспорта; обавља и друге послове по налогу руководиоца Групе.

**Услови**: Стечено високо образовање из научне, односно стручне области у оквиру образовно-научног поља техничко-технолошких; из научне области правне науке или из научне области економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, завршен приправнички стаж или најмање пет година радног стажа у државним органима, положен државни стручни испит, познавање енглеског језика, познавање рада на рачунару.

**Стручне оспособљености, знање и вештине које се проверавају у изборном поступку**: познавање рада на рачунару - практичном провером рада на рачунару; познавање Закона о железници, Закона о безбедности у железничком саобраћају и Закона о интероперабилности железничког система - усмено, вештина комуникације - усмено.

**4. Радно место за стручну подршку пословима развоја железничке инфраструктуре и реализацију пројеката**,**Одсек за развој и управљање железничком инфраструктуром, Одељење за железничку инфраструктуру и интермодални транспорт, Сектор за железнице и интермодални транспорт**, **звање млађи саветник** - **1** **извршилац.**

**Опис послова**: Учествује у припреми смерница за стручну подршку развоју железничке инфраструктуре; учествује у предлагању мера за повећање обима коришћења железничке инфраструктуре; учествује у припреми предлога и реализацији пројеката из предприступне помоћи ЕУ, кредитних средстава и средстава донације ЕБРД, ЕИБ, WB и WBIF; припрема анализе, извештаје и планове из области железничке инфраструктуре; прати стање и економски положај управљача инфраструктуре; врши анализу захтева корисника услуга железничке инфраструктуре у вези са предлозима за побољшање постојећег стања железничке инфраструктуре; обавља и друге послове по налогу шефа Одсека.

**Услови**: Стечено високо образовање из научне, односно стручне области у оквиру образовно-научног поља техничко-технолошких или из научне области економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, завршен приправнички стаж или најмање пет година радног стажа у државним органима, положен државни стручни испит, познавање енглеског језика, познавање рада на рачунару.

**Стручне оспособљености, знање и вештине које се проверавају у изборном поступку**: познавање рада на рачунару - практичном провером рада на рачунару; познавање Закона о железници, Закона о безбедности у железничком саобраћају и Закона о интероперабилности железничког система - усмено; вештина комуникације - усмено.

**5. Радно место за међународну сарадњу и планирање пројеката у области развоја речне транспортне инфраструктуре, Група за пројекте речне транспортне инфраструктуре и међународну сарадњу, Одељење за водни саобраћај, Сектор за водни саобраћај и безбедност пловидбе, звање самостални саветник - 1 извршилац**

**Опис послова**: Прати рад Дунавске комисије, Међународне комисије за слив реке Саве и Централне комисије за пловидбу Рајном, припрема извештаје за учешће делегације Републике Србије у раду међународних речних комисијa; припрема стручне основе за израду нацрта закона и предлога других прописа у области унапређења унутрашњих пловних путева у складу са међународним конвенцијама; прати реализацију пројеката речне инфраструктуре; прати и спроводи међународне прописе у области спречавања загађења унутрашњих вода са пловила; прати програме и планове одржавања, обележавања и развоја пловних путева, прати примену Оквирног споразума о басену реке Саве, усвојених протокола приложених Оквирном споразуму о басену реке Саве и реализацију пројеката на Сави и прати и анализира пројекте Савске комисије и Дунавске комисије (ДК), припрема извештаје о спровођењу међународних конвенција у области унутрашње пловидбе чија је страна уговорница Република Србија; припрема платформе и извештаје за учешће у раду стручних радних група UNECE Радне групе за пловидбу WP.3/SC3; прати примену Конвенције о режиму пловидбе на Дунаву и препоруке Дунавске комисије усвојене на састанцима техничке групе стручњака Дунавске комисије; припрема платформе за учешће делегације Републике Србије у раду Дунавске комисије, Међународне комисије за слив реке Саве и Централне комисије за пловидбу Рајном, као и извештаје о учешћу делегације Републике Србије у раду међународних речних комисија; припрема извештаје о спровођењу међународних споразума на Дунаву чија је Република Србија страна уговорница; прати иницијативе за сарадњу на Дунаву у области безбедности пловидбе и спречавања загађења унутрашњих вода са пловила; учествује у изради информатора о раду у делу који се односи на Сектор, врши његово ажурирање и стара се о доступности информација од јавног значаја из делокруга Сектора; обавља и друге послове по налогу руководиоца Групе.

**Услови**: Стечено високо образовање из из научне области правне науке илинаучне односно стручне области у оквиру образовно-научног поља техничко-технолошких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци, положен државни стручни испит, познавање енглеског, немачког, француског или руског језика, познавање рада на рачунару.

**Стручне оспособљености, знање и вештине које се проверавају у изборном поступку**: познавање рада на рачунару - практичном провером рада на рачунару; познавање Закона о пловидби и лукама на унутрашњим водама и међународних споразума у области водног саобраћаја - усмено; вештина комуникације - усмено.

**6. Радно место за нормативне послове у ваздушном саобраћају, разврстано у звање самостални саветник,** **Група за нормативне послове у ваздушном саобраћају, Сектор за ваздушни саобраћај и транспорт опасне робе - 1 извршилац*.***

**Опис послова**: Припрема радне верзије ваздухопловних прописа и програма у складу са међународним конвенцијама, стандардима и препорукама; сарађује са надлежним органима на усаглашавању прописа у смислу нормативно-техничке ваљаности; припрема мишљења и даје стручна објашњења у примени прописа из области ваздушног саобраћаја; прати међународну и домаћу регулативу у области ваздушног саобраћаја и учествује у усклађивању домаће регулативе са међународном; учествује у консултацијама и припреми материјала за међународне организације у области цивилног ваздухопловства; учествује у поступку за потврђивање међународних уговора у области ваздушног саобраћаја и у припреми предлога аката за потврђивање тих уговора; припрема управна акта из области ваздушног саобраћаја; припрема другостепена управна акта по изјављеној жалби на првостепена управна акта Директората цивилног ваздухопловства; обавља и друге послове по налогу руководиоца Групе.

**Услови**: Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци, положен државни стручни испит, познавање енглеског језика, познавање рада на рачунару.

**Стручне оспособљености, знање и вештине које се проверавају у изборном поступку**:познавање рада на рачунару - практичном провером рада на рачунару; познавање Закона о ваздушном саобраћају, Закона о закључивању и извршавању међународних уговора, Мултилатералног споразума о успостављању заједничког европског ваздухопловног подручја- усмено; вештина комуникације - усмено.

**Заједничко за сва радна места**

**III Место рада:** Београд

**IV Адреса на коју се подносе пријаве**: Министарство грађевинарства, саобраћаја и инфраструктуре, Секретаријат Министарства - Одељење за правне, кадровске и опште послове, Београд, Немањина 22-26, са назнаком: „За јавни конкурс“.

**V Лице задужено за давање обавештења о јавном конкурсу**: Радмила Матић, тел: 011/3622-064.

**VI Општи услови за запослење**: Држављанство Републике Србије, да је учесник конкурса пунолетан, да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII Рок за подношење пријава:** Рок за подношење пријаваје 8 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

**VIII Докази који се прилажу уз пријаву на конкурс**: потписана пријава са биографијом и наводима о досадашњем радном искуству са назначеним радним местом на које се конкурише; изјава у којој се странка опредељује да ли ће сама прибавити податке о чињеницама о којима се води службена евиденција или ће то орган учинити уместо ње; оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима; оригинал или оверена фотокопија доказа о радном искуству у струци (потврде, решења, уговори и други акти из којих се може утврдити на којим пословима, са којом стручном спремом и у ком периоду је стечено радно искуство), оригинал или оверена фотокопија сертификата или другог доказа о познавању енглеског, немачког, француског или руског језика (за радна места под бројем 2. и 5) и oригинал или оверена фотокопија сертификата или другог доказа о познавању енглеског језика (за раднa местa под бројем 3, 4. и 6).

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 01. марта 2017. године у основним судовима, односно општинским управама.

Државни службеник који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању или премештају на радно место у органу у коме ради, или решење да је нераспоређен.

**IX Трајање радног односа:** Радни однос се заснива на неодређено време.

**X Провера оспособљености, знања и вештина кандидата у изборном поступку:**

Са кандидатима који конкуришу на наведена радна места и чије су пријаве благовремене, допуштене, разумљиве и потпуне, уз које су приложени сви потребни докази и који испуњавају услове за оглашена радна места, провера стручних оспособљености, знања и вештина која се вреднују у изборном поступку, обавиће се у просторијама Службе за управљање кадровима, Нови Београд, Булевар Михајла Пупина 2 (источно крило) и Министарства грађевинарства, саобраћаја и инфраструктуре, Београд, Немањина 22-26, почев од 8. октобра 2018. године.

О свему претходно наведеном кандидати ће бити благовремено обавештени телефоном или електронском поштом, на бројеве телефина или имејл-адресе које наведу у својим пријавама.

**Напомене:**

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима / уверење о положеном правосудном испиту.

Одредбом члана 9. и члана 103. Закона о општем управном поступку („Службени гласник РС”, број 18/16) прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Наведене доказе кандидат може доставити уз пријаву и сам, а у циљу ефикаснијег и бржег спровођења изборног поступка.

Потребно је да кандидат попуни изјаву којом се опредељује за једну од две могућности, да орган прибави податке о којима се води службена евиденција или да ће то кандидат учинити сам. Изјаву о сагласности за прикупљање података на јавном конкурсу за попуњавање извршилачких радних места је могуће преузети на web страници Службе за управљање кадровима, на адреси  [www.suk.gov.rs](http://www.suk.gov.rs) у делу „Документи-Обрасци“. Попуњену изјаву је неопходно доставити уз напред наведене доказе како би орган могао даље да поступа.

Кандидати који конкуришу на више радних места, подносе појединачне пријаве у којима наводе уз коју од пријава су приложили тражена документа.

Кандидати који први пут заснивају радни однос у државном органу подлежу пробном раду од 6 месеци.

Кандидати без положеног државног стручног испита примају се на рад под условом да тај испит положе до окончања пробног рада. Сагласно члану 9. Закона о државним службеницима, којим је утврђено да су кандидатима при запошљавању у државни орган, под једнаким условима доступна сва радна места и да се избор кандидата заснива на стручној оспособљености, знању и вештинама, кандидати са положеним државним стручним испитом немају предност у изборном поступку у односу на кандидате без положеног државног стручног испита.

Кандидати са положеним правосудним испитом, уместо доказа о положеном државном стручном испиту подносе доказ о положеном правосудном испиту.

Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази у оригиналу или фотокопији овереној код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао), биће одбачене.

Овај оглас се објављује на web страници Министарства грађевинарства, саобраћаја и инфраструктуре: [www.mgsi.gov.rs](http://www.mgsi.gov.rs), на web страници Службе за управљање кадровима: [www.suk.gov.rs](http://www.suk.gov.rs), на порталу е-управе: [www.e.uprava.gov.rs](http://www.e.uprava.gov.rs), на огласној табли, web страници и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.